Regionsudvalgets udtalelse om »Kommissionens forslag til Rådets afgørelse om det tredje flerårige program for små og mellemstore virksomheder (SMV'er) i Den Europæiske Union (1997-2000) - Maksimering af europæiske SMV'ers samlede potentiale for beskæftigelse, vækst og konkurrenceevne« (97/C 34/08)

REGIONSUDVALGET har -

under henvisning til Kommissionens forslag til Rådets [KOM(96) 98 endelig udg. - 96/0087 (CNS)] (),

under henvisning til Rådets beslutning af 10. april 1996 om i henhold til EF-traktatens artikel 198 C, stk. 1, at anmode om Regionsudvalgets udtalelse,

under henvisning til sin beslutning af 8. marts 1996 om at henvise det forberedende arbejde til Underudvalg 1 »Regionaludvikling, Økonomisk Udvikling, Finansielle Spørgsmål på Lokalt og Regionalt Plan«,

under henvisning til Underudvalg 1's forslag til Regionsudvalgets udtalelse, som blev vedtaget den 20. juni 1996 med Luigi Ricca som ordfører (CdR 211/96 rev.),

og ud fra følgende betragtninger:

- Traktaten om Den Europæiske Union;

- Kommissionens hvidbog om vækst, konkurrenceevne og beskæftigelse;

- Rapport fra Kommissionen til Det Europæiske Råd i Madrid: »Små og mellemstore virksomheder - en dynamisk kilde til beskæftigelse, vækst og forbedret konkurrenceevne i Den Europæiske Union«, CSE(95) 2087;

- Kommissionens henstilling af 3. april 1996 om definitionen af SMV'er ();

- Rapport fra gruppen af uafhængige eksperter om lovgivningsmæssig og administrativ forenkling, KOM(95) 288 endelig udg. af 21. juni 1995;

- Kommissionens meddelelse om evalueringen af det andet flerårige program for virksomhederne og SMV (1993-1996), KOM(96) 99 endelig udg. af 20. marts 1996;

- Kommissionens meddelelse om håndværksfagene og de små virksomheder, vektorer for vækst og beskæftigelse i Europa, KOM(95) 502 endelig udg. af 26. oktober 1995;

- Meddelelse fra Kommissionen: Det Europæiske Observationscenter for SMV. Kommissionens kommentarer til den tredje årsberetning (1994), KOM(95) 526 endelig udg. af 8. november 1995;

- Regionsudvalget udtalelse om Kommissionens meddelelse »Det Iintegreredet program til fordel for SMV og håndværksfagene«, CdR 18/95 af 1. februar 1995 () -

på den 14. plenarforsamling den 18.-19. september 1996 (mødet den 19. september) enstemmigt vedtaget følgende udtalelse.

1. Generelle bemærkninger

1.1. De små og mellemstore virksomheder (hermed menes også håndværksfagene) bidrager i kraft af deres store udbredelse betydeligt til opretholdelse og fordeling af velstandrigdom og dermed til økonomisk og social udvikling.

1.2. SMV tegner sig for 99,8 % af samtlige virksomheder, 66 % af den samlede beskæftigelse og 635 % af den samlede omsætning i Den Europæiske Union. I særdeleshed har de mindste virksomheder afgørende betydning for væksten, og deres bidrag til skabelsen af nye arbejdspladser ligger over gennemsnittet.

1.3. I perioden 1988-1995 har nettojobskabelsen i SMV mere end opvejet tabet af arbejdspladser i de store virksomheder. Dog har væksten i beskæftigelsen været ringe i Europa, og ledigheden er ikke faldet væsentligt.

1.4. I USA derimod steg beskæftigelsen i SMV med 4,7 %, idet de skabte 2,1 mio. nye arbejdspladser. I EU har der ikke været nogen stigning i SMV's bidrag til jobskabelsen.

1.5. Følgelig er SMV's vækst- og jobskabelsespotentiale IKKE fuldt udnyttet.

1.6. De foreliggende data tyder på, at væksten og jobskabelsen i SMV hæmmes af grundlæggende fejl og mangler ved markedets funktion og den førte politik, og der er endnu ikke fundet tilfredsstillende løsninger på disse problemer.

1.7. Regionsudvalget konstaterer derfor med glæde, at det tredje flerårige program sigter mod at gøre EU's politik til fordel for SMV- som bør være et supplement til den indsats, der gøres af de regionale og lokale myndigheder i medlemsstaterne - mere målrettet og effektiv gennem fastlæggelse af en række prioriterede mål. Der skal i denne forbindelse, med henblik på hvilke der skal tages passende initiativer for at fremme iværksætterånd, kreativitet og innovation i hele Den Europæiske Union.

2. Det europæiske fællesskabs politik til fordel for små og mellemstore virksomheder

2.1. Regionsudvalget mener, at der er behov for initiativer, som kan styrke de små og mellemstore virksomheders mulighed for at bidrage til øget vækst og beskæftigelse, samtidig med at der gøres noget ved de små virksomheders indbyggede svagheder, herunder den større risiko for at gå fallit.

2.2. Regionsudvalget afgav i februar 1995 en positiv udtalelse (ordførere: Bore og Ricca) () om »Det integrerede program til fordel for SMV og håndværksfagene«. Det tredje flerårige program for perioden, som omfatter tidsrummet 1997-2000, viderefører EU's politik gennemmed fastlæggelsen af følgende målsætninger:

a) Forenkle og forbedre de administrative og lovgivningsmæssige betingelser for virksomhederne,

b) Forbedre de finansielle betingelser for virksomhederne,

c) Hjælpe SMV'er med at europæisere og internationalisere deres strategier, bl.a. gennem bedre informationstjenester,

d) Forøge SMV'ers konkurrenceevne og forbedre adgangen til forskning, innovation og uddannelse,

e) Fremme iværksætterånd og støtte særlige målgrupper.

2.3. Regionsudvalget godkender disse fem prioriterede målsætninger og også, at programmet omfatter alle SMV uanset sektor, juridisk status og etableringssted i det europæiske økonomiske område.

3. Foreslåede aktioner

3.1. Mål A: Forenkle og forbedre de administrativeadminstrative og lovgivningsmæssige betingelser for virksomhederne

A1) Sikre, at SMV'ers interesser tilgodeses i de forskellige EU-initiativer og -politikker,

A2) Forenkle og forbedre EU-lovgivningen,

A3) Forøge gennemsigtigheden og udbredelsen af bedste praksis for administrativ og lovgivningsmæssig forenkling og forbedring,

A4) Forbedre SMV'ers vilkår i forbindelse med grænseoverskridende transaktioner.

3.1.1. Regionsudvalget godkender de opstillede mål og håber, at disse i praksis vil kunne føre til en forbedring også på lokalt plan af de nuværende administrative forhold, som stiller dem i en strukturelt ugunstig situation, hvor de juridiske, skattemæssige og administrative problemer bestandig kompliceres med langsommelige og omkostningskrævende procedurer.

3.1.2. Den nuværende situation medfører økonomiske belastninger for SMV, fratager lysten til etablering af nye virksomheder, nyansættelser, initiativer og innovation, og de er ofte en hindring for en overdragelse af virksomheden til næste generation.

3.1.3. Regionsudvalget mener, at Fællesskabets initiativer vil få større effekt, hvis SMV inddrages i udarbejdelsen af de fælles love og bestemmelser og EU-programmerne, så foranstaltningerne baseres på et konkret kendskab til disse virksomheders interesser og behov.

3.1.4. Regionsudvalget understreger, at forenklingen også skal omfatte procedurer vedrørende adgang til EU-finansiering og EU-støtte. Målet bør være at gøre procedurerne mere gennemsigtige og velkoordinerede, så de kan anvendes mere effektivt og i et større omfang.

3.1.5. Med hensyn til vilkårene for virksomhedsoverdragelse finder Regionsudvalget det vigtigt, at der som en konkret foranstaltning gives støtte til etablering af finansieringsselskaber, som opererer inden for »Management buy out«, så virksomhedsledere kan erhverve selskabet i tilfælde af, at virksomhedsejeren ikke har efterfølgere. Incitamentet kunne være en særlig skattelempelse for sådanne finansieringsselskaber.

3.2. Mål B: Forbedre de finansielle betingelser for virksomhederne

B1) Forbedre adgangen til lånefinansiering,

B2) Intensivere bestræbelserne på at løse problemerne omkring forsinket betaling,

B3) Lette udviklingen af særlige finansielle instrumenter,

B4) Stimulere udviklingen af kapitalmarkeder for vækstorienterede SMV'er.

3.2.1. Regionsudvalget er enig i, at man der må findes frem til instrumenter, som kan forbedre SMV's finansielle situation gennem supplerende foranstaltninger til det integrerede program fra 1994 til fordel for SMV med henblik på at:

- fjerne problemerne i forbindelse med lånoptagelse og nedbringe rentesatsen (i dag betaler SMV generelt en rente, der ligger 2 til 5 % over, hvad de store virksomheder betaler);

- fjerne de restriktioner, som pålægges af de nationale skattesystemer, og som fratager lysten til at reinvestere opsparet kapital i egne virksomheder;

- fremme tilvejebringelsen af flere finansielle instrumenter på fælleseuropæisk plan for at skabe en grænseflade mellem SMV's kapitalefterspørgsel og kapitalstærke investorer;

- stille finansieringsfaciliteter til rådighed for SMV, der investerer i innovation, i form af »nær« kapital fra de regionale og lokale myndigheder eller »tålmodig« eller langfristet lånekapital, almindeligvis fra pensionsfonde.

3.2.2. Regionsudvalget mener, at man for at fremme lånegarantiinstrumenternes effektivitet må afsætte EU-midler til garantiordninger (B1), som i et vist omfang kan dække de tab i forbindelse med lånegarantier til SMV, som betales via disse ordninger (f.eks. 50 % af de tab, som bankerne herigennem fik dækket sidste år).

3.2.3. For så vidt angår punkt B4), forekommer det hensigtsmæssigt at indføre tilskud (i det mindste til dækning af 50 % af omkostningerne) til de virksomheder, der lader et specialiseret selskab foretage en kreditvurdering. En kreditvurdering giver eksterne investorer et grundlag for at vurdere virksomheden og udenlandske partnere et vurderingsgrundlag med henblik på samarbejdsaftaler. En kreditvurdering gør det desuden lettere at få adgang til børsnotering. Medlemsstaterne bør opfordres til at gennemføre væsentlige skattelempelser (skattenedsættelse på 40-50 %) i de første tre år efter børsnoteringen af en lille eller mellemstor virksomhed.

3.2.4. Regionsudvalget ønsker, at man overholder planen for overgangen til Den Økonomiske og Monetære Union ud fra den tanke, at større monetær stabilitet nødvendigvis må få en gunstig indvirkning på virksomhederne både kvantitativt (reducering af »crowding out«) og med hensyn til rentesatserne og dermed prisniveauet. Regionsudvalget ønsker, at man overholder planen for overgangen til Den Økonomiske og Monetære Union. For de små og mellemstore virksomheder vil den fælleseuropæiske valuta, euro'en, bringe en afgørende fordel med sig i og med bortfaldet af valutabetingede transaktions- og kurssikringsomkostninger i den monetære union. Med euro'en etableres et omfattende, likvidt finansielt marked, som frembyder mere attraktive placerings- og finansieringsmuligheder, end tilfældet er på de i dag fortsat opsplittede valutamarkeder. Det skaber ny dynamik i innovationsprocessen i virksomhederne og forhindrer også, at små og mellemstore virksomheder fortrænges fra markedet.

3.3. Mål C: Hjælpe SMVsmv'er med at europæisere og internationalisere deres strategier, bl.a. gennem bedre informationstjenester

C1) Udvikle informationstjenester (Euro-Info-Centre) som »first stop shops«,

C2) Forbedre pr-fremstød for SMV-politiske aktioner,

C3) Fremme samarbejdet ved hjælp af erhvervspartnersøgningsnetværk (BC-net og BRE),

C4) Fremme direkte kontakter via partnerskabsprogrammer (Europapartnerskab og Interprise),

C5) Udvikle underentreprise-partnerskaber,

C6) Fremme adgangen til nye markeder og internationaliseringen af SMV'er.

3.3.1. Regionsudvalget er enig i, at støtte til SMV'ernes internationalisering er af en afgørende forudsætning for at styrke deres konkurrenceevne i og udenfor det indre marked. Hvis SMV skal klare sig godt på verdensmarkedet, må de først og fremmest have adgang til information, så de kan fastlægge en strategi. Det er derfor hensigtsmæssigt at fremme udnyttelsen af informations- og kommunikationsteknologier på en måde, som er tilpasset SMV's behov.

3.3.2. Regionsudvalget glæder sig over, at Kommissionen vil lade EIC-netværket spille en central rolle i EU's erhvervspolitik, da det anser EIC-netværket for det vigtigste instrument til forbedring af SMV'ernes adgang til information på EU-plan.

3.3.3. Det er hensigten at etablere én samlet tjeneste, hvor EIC-netværket skal fungere som »first stop shop« og eneste grænseflade til slutbrugeren med henblik på at dirigere den enkelte forespørgsel hen til det relevante EU-netværk eller den relevante tjenesteleverandør.

3.3.4. Regionsudvalget vil dog henlede opmærksomheden på nogle aspekter af denne problematik, som er taget op i den eksterne evalueringsrapport om det andet flerårige program for SMV (1993-1996) udarbejdet af Arthur Andersen Co.:

- skønt en betydelig del af de midler, der er afsat til programmerne for virksomhederne, er anvendt til udviklingen af EIC-netværket, er der endnu ikke opnået tilstrækkeligt stor synergi med de øvrige EU-netværk;

- den nuværende pr-indsats har ikke gjort EIC-netværket tilstrækkeligt synligt for erhvervslivet;

- BC-NET og BRE anvendes - selvom »ideen er god« - kun i beskedent omfang, og der er brug for kvalitative tilpasninger.

3.3.5. Regionsudvalget noterer, at ikke alle kommentarer i ovennævnte rapport om det andet flerårige program har vundet genklang i det tredje flerårige program. Regionsudvalget foreslår i særdeleshed at:

- øge netværkets indvirkning på erhvervslivet ved hjælp af en mere effektiv pr-virksomhed og et forbedret og styrket system af netværk, der er rettet mod de mest egnede partnere i erhvervslivet;

- foretage yderligere analyser, hvis EIC-netværkets indvirkning på erhvervslivet ikke kan forstærkes gennem en ændret organisationsstruktur;

- indføre teknologier af højere kvalitet, som er bedre egnet til BC-NET og BRE;

- udbygge EUROPARTNERSKABS- og INTERPRISE-programmernes succes gennem en bedre udnyttelse af BC-NET, BRE og EIC-netværket.

3.3.6. Regionsudvalget påpeger, at det er vigtigt at iværksætte regionale pilotprojekter, der kan fremme:

- udviklingen af en international infrastruktur for SMV og en koordineret forvaltning af EU-programmer.

3.4. Mål D: Forøge SMV'ers konkurrenceevne og forbedre adgangen til forskning, innovation og uddannelse

D1) Forøge SMV'ers innovative potentiale,

D2) Stimulere lederuddannelsen,

D3) Tilpasse SMV'erne til miljøkravene.

3.4.1. Regionsudvalget er enig med den anden Ciampi-rapports konstatering af, at den vigtigste udfordring er at omsætte resultaterne af en vellykket forskning til salgbare, innovative løsninger, og mener, at de foreslåede aktioner kan bidrage hertil. Regionsudvalget opfordrer til, at resultaterne af de pilotprojekter, der iværksættes, offentliggøres i så vidt omfang som muligt.

3.4.2. Uddannelse er særlig vigtig, og den skal tilpasses SMV's behov gennem særlige aktioner til fremme af:

- lærlingeuddannelser (med vekselvirkning mellem teori og praktik),

- uddannelse i virksomhedsledelse,

- vedvarende uddannelse i ny teknologi.

3.5. Mål E: Fremme iværksætterånd og støtte særlige målgrupper

E1) Virksomhedskultur og iværksætterånd,

E2) Håndværksfag og små virksomheder,

E3) Virksomheder inden for handel og distribution,

E4) Kvindelige og unge iværksættere: virksomheder ejet af minoritetsgrupper.

3.5.1. Det primære mål - som Regionsudvalget støtter - skal være at stimulere en egentlig iværksætterkultur baseret på værdier som selvtillid, risikovillighed og personligt engagement. Da der er brug for aktioner, som kan skabe en holdningsændring, må alle berørte parter i hver enkelt medlemsstat inddrages gennem en politisk indsats, hvori de regionale og autonome lokale myndigheder også deltager.

4. Udvikling af erhvervspolitikken

- Statistikker

- Observationscentret for SMV'er

- Undersøgelser om SMV'er

- Udvikling og evaluering af politiske foranstaltninger på SMV-området.

4.1. Regionsudvalget mener, at disse forslag imødekommer et klart behov for viden og information, og at de vil være nyttige instrumenter ved udviklingen af politiske foranstaltninger og indkredsningen af passende initiativer på det erhvervspolitiske område.

4.2. Regionsudvalget henleder opmærksomheden på:

- kvaliteten og anvendeligheden af de data, der offentliggøres: de skal være mere præcise og ajourførte;

- behovet for en mere effektiv indsats med hensyn til formidling af data:

- de muligheder for hurtigere og lettere adgang til de disponible data, som de nye teknologier og informationssamfundet byder på.

5. Konklusioner

- Regionsudvalget støtter de foreslåede aktioner i det tredje flerårige program for små og mellemstore virksomheder (SMV) i Den Europæiske Union (1997-2000), der sikrer kontinuiteten i EU's erhverspolitik, styrker nogle af de igangværende aktioner og indfører en række nye initiativer i de nøglesektorer, som er defineret i Kommissionens seneste rapport om SMV.

- Regionsudvalget håber, at den erklærede politiske vilje omsættes i praktisk handling på en så enkel, sikker og lettilgængelig måde som muligt, således at SMV ikke pålægges yderligere byrder fra EU-bureaukratiets side ud over de allerede eksisterende.

- I forlængelse af ovennævnte kommentarer til konkrete punkter i forslaget understreger Regionsudvalget følgende:

a) de foreslåede initiativer bør gennemføres så decentralt som muligt under hensyntagen til de lokale strategier for SMV i de enkelte medlemsstater, det vil sige så tæt på virksomhederne som muligt og med inddragelse af de lokale strukturer;

b) de organisationer, der repræsenterer SMV, herunder velrenommerede virksomhedskonsulenter (penge- og finansieringsinstitutter, handelskamre og andre private eller offentlige organer) med et bredt spektrum af interventionsmuligheder skal inddrages mest muligt i EIC-netværket, BC-NET og BRE;

c) der er behov for en indsats for at øge gennemslagskraften af EIC-netværket, BC-NET og BRE samt forbedre deres kvalitet blandt andet gennem en ændret organisationsstruktur;

d) alle de strategiske muligheder, som informationssamfundet byder på, skal udnyttes gennem betydelige investeringer i den nye teknologi;

e) det bør alvorligt overvejes, om der ikke er behov for yderligere ressourcer - såvel finansielle som menneskelige - og flere specifikke beføjelser for at give de foreslåede politikker et virkeligt indhold, eller om det vil være muligt at overdrage beføjelser til de regionale og lokale myndigheder, der allerede spiller en vigtig rolle med hensyn til teknisk og økonomisk støtte til SMV's udvikling.;

f) enhver foranstaltning til bedst mulig udnyttelse af SMV's store potentiale kan betragtes som et vigtigt beskæftigelsesfremmende tiltag, der bør støttes gennem de af Kommissionen foreslåede lokale beskæftigelsespagter.

5.1. Det er efter Regionsudvalgets opfattelse vigtigt regelmæssigt at vurdere, om de foranstaltninger, der skal »gøre "livet lettere"« for de europæiske virksomhedsledere, befri dem for omkostningskrævende og unødige bureaukratiske bestemmelser og fremme iværksætterånd, kreativitet og innovation i hele EU, har haft en konkret indvirkning på SMV og på medlemsstaternes indsats.

5.2. Regionsudvalget henleder opmærksomheden på, at det ville være hensigtsmæssigt på EU-plan at udbrede kendskabet til anvende de nationale foranstaltninger, der har givet de bedste resultater i de enkelte medlemsstater, for fuldt ud at udnytte SMV's muligheder for at bidrage til vækst og stigende beskæftigelse.

Bruxelles, den 19. september 1996.

Pasqual MARAGALL i MIRA

Formand for Regionsudvalget

() EFT nr. C 156 af 31. 5. 1996, s. 5.

() EFT nr. L 107 af 30. 4. 1996, s. 4.

() EFT nr. C 210 af 14. 8. 1995, s. 92.

() EFT nr. C 210 af 14. 8. 1995, s. 92.